b'\n_START_ARTICLE_\nUppsalan keskusrautatieasema\n_START_PARAGRAPH_\nUppsalan keskusrautatieasema (lyh. U, ruots. Uppsala centralstation, Uppsala C) on rautatieasema Ruotsin rataverkolla Uppsalan kaupungissa. Asemarakennus on valmistunut vuonna 1866 ja sen on suunnitellut Adolf W. Edelsv\xc3\xa4rd, ja se rakennettiin rataosan Tukholma\xe2\x80\x93Uppsala rakennust\xc3\xb6iden yhteydess\xc3\xa4._NEWLINE_Vuosina 2005\xe2\x80\x932011 asema-alueen rakennuksia remontoitiin ja alueelle rakennettiin matkakeskus. My\xc3\xb6s koko Uppsalan ratapiha remontoidaan, ja ratapihan tasoylik\xc3\xa4yt\xc3\xa4v\xc3\xa4t korvataan alikulkutunnelilla. Remontin yhteydess\xc3\xa4 my\xc3\xb6s museorautatien Upsala\xe2\x80\x93Lenna Jernv\xc3\xa4g asema, Uppsala \xc3\x96stra, muuttaa uudelle paikalle. Keskusrautatieaseman p\xc3\xa4\xc3\xa4rakennus entistet\xc3\xa4\xc3\xa4n, ja ty\xc3\xb6n valmistuttua suurin osa aseman jalankulkuliikenteest\xc3\xa4 siirtyi pois asemahallista, kun kulkuyhteys asemalaitureille tunnelin kautta valmistui.'